དེ་ཡང་བོད་ནས་བོད་མི་ཞིག་གིས་འདི་གའི་གསར་འགོད་པར་བརྗོད་པ་ལྟར་ན།ཟི་ཁྲོན་ཞིང་ཆེན་དཀར་མཛེས་ཁུལ་གསེར་རྟ་རྫོང་གི་མངའ་འོག་ཏུ་ཡོད་པའི་བོད་རིགས་འབྲོག་ཁུལ་དུ་ཟླ་འདིའི་སྤྱི་ཚེས་༦་ཉིན་གྱི་དགུང་དྲོར་གློ་བུར་དུ་དྲག་ཆར་བབས་སྟེ་ཆུ་ལོག་བྱུང་ནས་འགྲོ་ལམ་ཆུས་ཁེངས་བ་དང་།ལམ་ལས་བ་མང་པོ་ཞིག་གི་སྡོད་གུར་དང་ཟ་མ་སོགས་ཆུས་ཁྱེར་ཡོད་པ་དང་།སྤྱི་ཚེས་༩་ཉིན་འདམ་རྙོག་ནང་དམངས་ཚོགས་ཀྱི་རོགས་རམ་ལ་བརྟེན་ནས་རླངས་འཁོར་ཕར་ཚུར་ཐར་ཙམ་བྱུང་བ་ལས་ཐད་ཀར་འགྲོ་ཐུབ་ཀྱི་མེད་པ་རེད་ལ་ད་བར་ཆུ་ལོག་དེའི་རྐྱེན་པས་མིའི་སྲོག་ལ་གནོད་པ་འདྲ་བྱུང་མེད་པ་བརྗོད་འདུག